**Javni poziv** **za sufinanciranje programa/projekata udruga građana za 2024. godinu**

1. Grad Koprivnica poziva udruge građana koje djeluju na području Grada Koprivnice da se prijave na Javni poziv za sufinanciranje programa/projekata udruga građana za 2024. godinu (u daljnjem tekstu: „Javni poziv“), sukladno Programu javnih potreba u području djelovanja udruga građana Grada Koprivnice za 2024. godinu („Glasnik Grada Koprivnice“ 7/23).
2. Ukupno planirana vrijednost ovog Javnog poziva je **46.000,00 EUR**
3. Udruge građana sukladno ovom Javnom pozivu mogu podnijeti prijave za sljedeća prioritetna područja:
	1. **rad s djecom, mladima i roditeljima,**
	2. **zdravstvo i zdrav način života,**
	3. **osobe s invaliditetom, starije osobe i socijalna skrb,**
	4. **rad s hrvatskim braniteljima iz Domovinskog rata i članovima njihovih obitelji,**
	5. **udruge žena,**
	6. **ostala područja** – zaštita potrošača, zaštita i uzgoj životinja, promicanje i zaštita ljudskih prava i sloboda, zaštita okoliša i prirode, nacionalne manjine, afirmacija i unaprjeđenje volonterizma i dr.
4. Najmanji iznos financijskih sredstava koji se može prijaviti i ugovoriti po pojedinoj prijavi je **100,00 EUR**, a najveći iznos financijskih sredstava koji se može prijaviti i ugovoriti po pojedinoj prijavi je **4.000,00 EUR**. Prijave se mogu sufinancirati u postotku od 5% do 100% iznosa ukupnih prihvatljivih troškova programa/projekata.
5. Jedna udruga građana može prijaviti najviše **1 program/ projekt**.
6. **Rok za podnošenje prijava je 20.02.2024. godine**.
7. Prijavu na Javni poziv može podnijeti udruga građana koja je upisana u Registar neprofitnih organizacija i Registar udruga zaključno s danom objave ovog Javnog poziva, vodi transparentno financijsko poslovanje u skladu s propisima o računovodstvu neprofitnih organizacija, koja je ispunila ugovorne obveze prema Gradu Koprivnici, te svim drugim davateljima financijskih sredstava iz javnih izvora zaključno s 2023. godinom, te ispunjava uvjete iz Točke 2., podtočke 2.1. Uputa za prijavitelje ovog Javnog poziva.

**Prije potpisivanja ugovora**, Grad Koprivnica će od potencijalnih korisnika financijskih sredstava dodijeljenih temeljem ovog Javnog poziva zatražiti:

1. Bjanko zadužnicu za odobrena sredstva veća od 663,00 eura,
2. Obrazac izjave o nepostojanju dvostrukog financiranja,
3. Potvrdu porezne uprave o nepostojanju duga,
4. Uvjerenje o nekažnjavanju odgovorne osobe udruge.
5. Kako se može ostvariti prednost u financiranju prijave i tko nema pravo prijave na Javni poziv detaljno je opisano u Uputama za prijavitelje koje su sastavni dio ovog Javnog poziva.
6. Prijava na Javni poziv podnosi se isključivo putem aplikacije, na propisanim obrascima, koji su zajedno s Uputama za prijavitelje, dostupni na mrežnim stranicama Grada Koprivnice [www.koprivnica.hr](http://www.koprivnica.hr/).

**Obvezna dokumentacija za prijavu programa/projekta koja se podnosi putem aplikacije je:**

1. **Prijavni obrazac**
2. **Potpisni obrazac,**

***Obrazac može biti potpisan digitalno i vlastoručno:***

* ***Digitalno- isključivo elektronički kvalificiranim potpisom,***
* ***Vlastoručno- fizički potpisan.***

**Neobavezna dokumentacija koja može biti priložena uz prijavu na Javni poziv:**

1. **Obrazac izjave o partnerstvu, ukoliko prijavitelj prijavljuje program/projekt u partnerstvu,**
2. **Zapisi, publikacije, novinski članci te ostali materijali koji prikazuju rad udruge i u izravnoj su vezi s prijavom na Javni poziv,**
3. **Ispunjeni obrazac sustava kvalitete za neprofitne organizacije.**

Prijave se mogu podnositi zaključno **do 20.02.2024.** godine.

Postupak zaprimanja i pregleda dostavljenih prijava, procjena prijava, dostava dodatne dokumentacije, pregovaranje, donošenje odluke o dodjeli financijskih sredstava, ugovaranje, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje.

Ocjenjivači Povjerenstva za ocjenjivanje prije provedbe ocjenjivanja potpisati će izjavu o nepristranosti i povjerljivosti čime se sprječava sukob interesa.

 Razmatrat će se samo prijave koje su pravodobno dostavljene, te koje u cijelosti zadovoljavaju propisane uvjete Javnog poziva.

1. Udruga građana može podnijeti prigovor u roku od 8 dana od dana primitka Zaključka i to na postupak Javnog poziva, na zaključak neispunjavanja propisanih uvjeta poziva, na ocjenjivanje nekog kriterija s ocjenom 0 (ukoliko udruga građana smatra da je u prijavi dostavila dovoljno argumenata za drugačije ocjenjivanje), na zaključak o dodjeli financijskih sredstava ili visini dodijeljenih sredstava.

 Prigovori se podnose Upravnom odjelu za društvene djelatnosti, a odluku po prigovoru, uzimajući sve činjenice donosi Povjerenstvo za prigovore.

1. Sva pitanja vezana uz Javni poziv mogu se postaviti elektroničkim putem, slanjem upita na adresu elektronske pošte: drustvene.djelatnosti@koprivnica .

PROČELNICA:

Ana Mlinarić, dipl. soc. rad.